Maimun Yusuf

Maimun Yusuf, dikenali sebagai Tok Mun (1919–2022, 103 tahun) ialah seorang wanita dari Terengganu yang pernah menjadi calon tertua dalam pilihan raya umum Malaysia ke-12 dan ke-13. Beliau meninggal dunia pada 3 Julai 2022 pda usia 103 tahun di rumahnya di Kampung Atas Tol, Kuala Terengganu.

 Penglibatan dalam pilihan raya 
Pada kemunculan sulungnya, beliau mengejutkan ramai kerana bertanding dalam pilihan raya umum Malaysia 2008 di parlimen Kuala Terengganu. Beliau kalah kepada calon Barisan Nasional, Datuk Razali Ismail. Maimun ketika bertanding menggunakan lambang kunci, dan berbasikal ke sana sini. Beliau tewas dengan hanya memperoleh 685 undi dan hilang deposit.

Pada 20 April 2013, calon bebas paling terkenal Malaysia ini mengesahkan sekali lagi bertanding kerusi sama apabila menyerahkan borang pencalonannya kepada SPR. Pada umur 94 tahun, beliau kekal sebagai calon tertua.. Pada 5 Mei 2013, sekali lagi beliau kalah bertanding pada PRU 13 ini dan hanya mampu memperoleh 182 undi, lantas menyebabkan beliau hilang duit deposit sebanyak RM10,000.

Bagi PRU14 pula, beliau yang kini menghampiri 100 tahun tidak dapat bertanding akibat tidak mempunyai wang deposit yang diperlukan untuk menjadi calon bagi kerusi Parlimen Kuala Terengganu, tetapi beliau mengkhabarkan sudah menabung untuk pilihan raya umum ke-15.

Keputusan pilihan raya
+Keputusan pilihan raya yang ditandingi Maimun YusufTahunKawasanCalonPartiUndiCalonPartiUndiMajoriti2008Kuala TerengganuMaimun binti YusufBebas685Razali bin IsmailBN32,562628Mohamad bin SabuPAS31,9342013Kuala TerengganuMaimun binti YusufBebas182Raja Kamarul Bahrin ShahPAS45,82810,785Mohd Zubir bin EmbongBN35,043

Rujukan

Kategori:Muslim Malaysia
Kategori:Orang Malaysia berketurunan Melayu
Kategori:Orang dari Terengganu
Kategori:Wanita Malaysia dalam bidang politik
Kategori:Ahli politik bebas di Malaysia